

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/19-01/01

URBROJ: 2186/10-01/1-19-02

Vidovec, 31. siječnja 2019.

**SKRAĆENI ZAPISNIK**

**s 14. sjednice Općinskog vijeća Općine Vidovec, održane dana**

**31. siječnja 2019. godine (četvrtak)**

 **u prostorijama Općine Vidovec**

Sjednica je započela u 20,00 sati.

Predsjednik Općinskog vijeća Općine Vidovec Zdravko Pizek pozdravio je sve članove Općinskog vijeća Općine Vidovec, načelnika Općine Vidovec, zamjenika načelnika Općine Vidovec, djelatnice JUO Općine Vidovec, predsjednika Mjesnog odbora Nedeljanec-Prekno, predsjednika općinske organizacije Narodne stranke Reformisti i predstavnike medija te im zahvalio na dolasku.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Općine Vidovec Zdravko Pizek utvrdio je da je na sjednici prisutno 13 članova od izabranih 15 članova Općinskog vijeća Općine Vidovec te konstatirao da će sve donijete odluke biti pravovaljane.

**PRISUTNI ČLANOVI OPĆINSKOG VIJEĆA :**

Zdravko Pizek, Marijo Serini, Ivan Benček, Ljubica Uranić, Krunoslav Bistrović, Silvija Zagorec, Edo Košić, Ivana Zavrtnik, Ivan Kušćar, Zdravko Klopotan, David Šantek, Ines Pavleković i Stjepan Smernjak.

**SJEDNICI NISU PRISUSTVOVALI ČLANOVI OPĆINSKOG VIJEĆA :**

Nadica Cafuk, Marija Cafuk- isprika

**PREDSJEDATELJ** : Zdravko Pizek

**OSTALI PRISUTNI :**

Bruno Hranić načelnik Općine Vidovec, Dubravko Zavrtnik zamjenik općinskog načelnika, Petra Rogina pročelnica JUO Općine Vidovec, Emina Ljubek viša stručna suradnica za opće poslove i EU fondove, Nikolina Stipan viša referentica za komunalno gospodarstvo, Antun Remar predsjednik Mjesnog odbora Nedeljanec-Prekno, Renato Cafuk predsjednik općinske organizacije Narodne stranke Reformisti, Ivana Dreven Varaždinske vijesti i David Bralo Radio Megaton.

**USVAJANJE SKRAĆENOG ZAPISNIKA S 13. SJEDNICE OPĆINSKOG VIJEĆA OPĆINE VIDOVEC ODRŽANE DANA 19.12. 2018. GODINE ;**

Predsjednik Općinskog vijeća Zdravko Pizek :

„ Svi ste dobili skraćeni zapisnik. Da li ima tko kakvu primjedbu u svezi toga?“

„ Dajem na glasovanje takav zapisnik.“

Tko je za : 10 članova Vijeća

Tko je protiv : 0

Ima li suzdržanih : 3 član Vijeća

**Predsjednik Općinskog vijeća Zdravko Pizek konstatirao je da je Skraćeni zapisnik s 13. sjednice Općinskog vijeća Općine Vidovec usvojen s 10 glasova od 13 prisutnih članova Općinskog vijeća.**

**UTVRĐIVANJE DNEVNOG REDA ZA 14. SJEDNICU OPĆINSKOG VIJEĆA OPĆINE VIDOVEC**

Predsjednik Općinskog vijeća Zdravko Pizek :

„ Svi ste dobili dnevni red. Ima tko kakvu dopunu, izmjenu ili prijedlog? G. načelnik izvolite.“

Općinski načelnik Bruno Hranić:

„ Predsjedniče ja imam jednu dopunu dnevnog reda i to da se stavi na dnevni red Odluka o osnivanju vijeća za prevenciju Općine Vidovec. Obzirom da su u ovom vijeću bili određeni članovi koji nisu više aktivni, odnosno nisu predstavnici Vijeća niti nemaju više određene funkcije i da se izabere novo Vijeće za prevenciju Općine Vidovec koje vodi brigu o kompletno i komunalnoj prevenciji i prometnoj sigurnosti na području Općine Vidovec u suradnji s Policijskom upravom Varaždinske županije.“

Predsjednik Općinskog vijeća Zdravko Pizek :

„Hvala lijepa načelniče. Ima li još tko kakav prijedlog ili izmjenu?“

„Ako nema sa tim prijedlogom načelnika dajem na glasovanje takav dnevni red. Tko je za?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Dnevni red za 14. sjednicu Općinskog vijeća Općine Vidovec usvojen jednoglasno s 13 glasova od 13 prisutnih članova Općinskog vijeća.**

Usvojeni

**D N E V N I R E D**

1. Prijedlog Odluke o komunalnoj naknadi

2. Prijedlog Odluke o komunalnom doprinosu

3. Prijedlog Odluke o broju stipendija u školskoj/akademskoj godini 2018./2019.

4. Prijedlog Odluke o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj

5. Prijedlog Odluke o kreditnom zaduženju

6. Prijedlog Idejnog projekta „Cikloturizam Općine Vidovec“

7. Prijedlog Odluke o osnivanju vijeća za prevenciju Općine Vidovec

8. Razno

 **Točka 1.**

**Prijedlog Odluke o komunalnoj naknadi**

Predsjednik Općinskog vijeća Zdravko Pizek :

„ Prva točka je Prijedlog Odluke o komunalnoj naknadi.“

Kratko obrazloženje novog prijedloga Odluke o komunalnoj naknadi podnijeli su pročelnica JUO Općine Vidovec Petra Rogina i općinski načelnik Bruno Hranić.

Predsjednik Općinskog vijeća Zdravko Pizek:

„Hvala načelniče, dalje otvaram raspravu.“

Rasprave nije bilo.

Predsjednik Općinskog vijeća Zdravko Pizek:

„Dajem taj prijedlog na glasovanje. Tko je za?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o komunalnoj naknadi usvojena jednoglasno s 13 glasova od 13 prisutnih članova Općinskog vijeća.**

**Točka 2.**

**Prijedlog Odluke o komunalnom doprinosu**

Predsjednik Općinskog vijeća Zdravko Pizek :

„ Druga točka, Prijedlog Odluke o komunalnom doprinosu.“

Kratko obrazloženje novog prijedloga Odluke o komunalnom doprinosu podnijeli su pročelnica JUO Općine Vidovec Petra Rogina i općinski načelnik Bruno Hranić.

Predsjednik Općinskog vijeća Zdravko Pizek:

„Otvaram dalje raspravu.“

„Ako nema, zatvaram raspravu i dajem na glasovanje. Tko je za takav prijedlog?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je Odluka o komunalnom doprinosu usvojena jednoglasno s 13 glasova od 13 prisutnih članova Općinskog vijeća.**

**Točka 3.**

**Prijedlog Odluke o broju stipendija u školskoj/akademskoj godini 2018./2019.**

 Predsjednik Općinskog vijeća Zdravko Pizek:

„ Treća točka. Prijedlog Odluke o broju stipendija u školskoj odnosno akademskoj godini 2018./2019.“

Obrazloženje po navedenoj točci iznio je zamjenik načelnika Dubravko Zavrtnik.

Zamjenik načelnika Dubravko Zavrtnik:

„ Predlaže se da se dodijeli 8 stipendija za nadarene studente, 28 stipendije za nadarene učenike, 1 stipendija za studente po socijalnom kriteriju, 5 stipendija za učenike po socijalnom kriteriju, 4 stipendije za studente koji se školuju za deficitarna zanimanja i 1 stipendija za učenike koji se školuju za deficitarna zanimanja. Tj. predlažemo da svi koji su ispunili kriterije dobiju stipendije. To je nešto veći iznos od predviđenog u Proračunu, mi smo predvidjeli negdje oko 150 tisuća kuna , a po ovom sad bi iznosilo 160 tisuća kuna pa predlažem ujedno da se kod sljedećeg rebalansa poveća ta stavka kako bi mogli svi učenici i studenti koji su ispunili kriterije dobiti stipendije.“

Predsjednik Općinskog vijeća Zdravko Pizek:

„ Hvala g. Zavrtnik. Otvaram raspravu.“

Član Općinskog vijeća Ivan Kušćar:

„ Evo imam jedan prijedlog da se studentima polaznicima visokih učilišta sa sjedištem van Međimurske i Varaždinske županije poveća iznos stipendije za 50 kuna, odnosno da se izjednače sa polaznicima visokih učilišta sa sjedištem u inozemstvu.“

Predsjednik Općinskog vijeća Zdravko Pizek:

„ Hvala lijepa, ali g. Kušćar utvrdili smo neke kriterije na jednoj od prošlih sjednica o visini naknada i ne možemo mijenjati sad Odluku.“

U raspravi koja je uslijedila sudjelovali su članovi Općinskog vijeća Ines Pavleković, Edo Košić, Zdravko Klopotan, David Šantek i Silvija Zagorec, a odgovore na postavljena pitanja podnijeli su općinski načelnik Bruno Hranić i zamjenik načelnika Dubravko Zavrtnik.

Predsjednik Općinskog vijeća Zdravko Pizek:

„Ima još netko? Ako nema dajem na glasovanje,tko je za takav prijedlog?“

Tko je za : 11 članova Vijeća

Tko je protiv : 0

Ima li suzdržanih : 2 članova Vijeća

**Predsjednik Općinskog vijeća Zdravko Pizek konstatirao je da je Odluka o broju stipendija u školskoj /akademskoj godini 2018./2019. usvojena s 11 glasova od 13 prisutnih članova Općinskog vijeća.**

**Točka 4.**

**Prijedlog Odluke o visini paušalnog poreza po krevetu, smještajnoj jedinici**

**u kampu i smještajnoj jedinici u objektu za robinzonski smještaj**

Predsjednik Općinskog vijeća Zdravko Pizek :

„Četvrta točka je Prijedlog Odluke o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj.“

Pojašnjenje po navedenoj točci podnijela je pročelnica JUO Općine Vidovec Petra Rogina.

U raspravi su sudjelovali članovi Općinskog vijeća Zdravko Klopotan, Stjepan Smernjak, Silvija Zagorec i općinski načelnik Bruno Hranić.

Predsjednik Općinskog vijeća Zdravko Pizek:

„Zatvaram raspravu i dajem na glasovanje. Tko je za takav prijedlog?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Odluka o visini paušalnog poreza po krevetu, smještajnoj jedinici u kampu i smještajnoj jedinici u objektu za robinzonski smještaj usvojena jednoglasno s 13 glasova od 13 prisutnih članova Općinskog vijeća**.

**Točka 5.**

**Prijedlog Odluke o kreditnom zaduženju**

Predsjednik Općinskog vijeća Zdravko Pizek:

„Peto, prijedlog Odluke o kreditnom zaduženju. G. načelnik izvolite.“

Obrazloženje o kreditnom zaduženju Općine Vidovec radi izgradnje dječjeg vrtića podnio je općinski načelnik Bruno Hranić.

U raspravi su sudjelovali članovi Općinskog vijeća Zdravko Klopotan, Stjepan Smernjak, Ines Pavleković, David Šantek dok su odgovore na postavljena pitanja podnijeli općinski načelnik Bruno Hranić i pročelnica JUO Općine Vidovec Petra Rogina.

Predsjednik Općinskog vijeća Zdravko Pizek:

„ Zatvaram raspravu i dajem taj prijedlog na glasovanje. Tko je za?“

Tko je za : 10 članova Vijeća

Tko je protiv : 0

Ima li suzdržanih : 3 član Vijeća

**Predsjednik Općinskog vijeća Zdravko Pizek konstatirao je da Odluka o kreditnom zaduženju usvojena s 10 glasova od 13 prisutnih članova Općinskog vijeća.**

**Točka 6.**

**Prijedlog Idejnog projekta „Cikloturizam Općine Vidovec“**

Predsjednik Općinskog vijeća Zdravko Pizek:

„ Idemo na 6. točku. Prijedlog Idejnog projekta „Cikloturizam Općine Vidovec“.

Obrazloženje Idejnog projekta cikloturizma podnijela je članica Općinskog vijeća Silvija Zagorec.

U raspravi su sudjelovali članovi Općinskog vijeća Stjepan Smernjak, Ines Pavleković, David Šantek, općinski načelnik Bruno Hranić i zamjenik općinskog načelnika Dubravko Zavrtnik.

Predsjednik Općinskog vijeća Zdravko Pizek:

„Zatvaram raspravu i dajem takav prijedlog na glasovanje.“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je Idejni projekt „Cikloturizam Općine Vidovec“ usvojen jednoglasno s 13 glasova od 13 prisutnih članova Općinskog vijeća.**

**Točka 7.**

**Prijedlog Odluke o osnivanju vijeća za prevenciju Općine Vidovec**

Predsjednik Općinskog vijeća Zdravko Pizek:

„ Idemo na 7. točku to je prijedlog Odluke o osnivanju vijeća za prevenciju Općine Vidovec. Evo predloženo je 9 članova. Otvaram raspravu.“

Obrazloženje Odluke podnio je općinski načelnik Bruno Hranić.

Daljnje rasprave nije bilo.

Predsjednik Općinskog vijeća Zdravko Pizek:

„ Dajem takav prijedlog na glasovanje. Tko je za?“

Tko je za : 12 članova Vijeća

Tko je protiv : 0

Ima li suzdržanih : 1 član Vijeća

**Predsjednik Općinskog vijeća Zdravko Pizek konstatirao je da je Odluka o osnivanju vijeća za prevenciju usvojena s 12 glasova od 13 prisutnih članova Općinskog vijeća.**

**Točka 8.**

**Razno**

Općinski načelnik Bruno Hranić:

„ Ja bi prvo, s obzirom na ono što smo spominjali za stipendije, uvijek imamo i nadarene učenike i studente. Imamo, evo, Katju Brezovec koja je s obzirom na svoj uspjeh dobila nagradu dekanice na 2. godini Preddiplomskog stručnog studija-Upravnog studija, Pravni fakultet u Rijeci te predlažem da se kao i svima do sad dodijeli 1.000 kuna nagrade.“

Predsjednik Općinskog vijeća Zdravko Pizek:

„ Tko je za takav prijedlog?“

Tko je za : 13 članova Vijeća

Tko je protiv : 0

Ima li suzdržanih : 0

**Predsjednik Općinskog vijeća Zdravko Pizek konstatirao je da je dodjela novčane nagrade Katji Brezovec za postignuti uspjeh na Pravnom fakultetu u Rijeci usvojena jednoglasno s 13 glasova od 13 prisutnih članova Općinskog vijeća.**

Općinski načelnik Bruno Hranić:

„Imam dvije zamolbe. Imamo dvije udruge koje ove godine slave obljetnicu to je Športsko ribolovno društvo Vidovec i Udruga žena Općine Vidovec. Športsko ribolovno društvo slavi 25 godina, a Udruga žena 10 godina. Moj prijedlog je da se udrugama za ovu proslavu dodjeli svakome po 15.000 kuna, da se to onda rebalansom proračuna osigura, znači mimo onih sredstava koje dobivaju bilo preko Zajednice športskih udruga ili preko natječaja.“

Predsjednik Općinskog vijeća Zdravko Pizek:

„Hvala. Gospon Klopotan.“

Član Općinskog vijeća Zdravko Klopotan:

„ Ja sam dao zamolbu. Društvo je na Upravnom odboru, pošto je prvo Rukometni klub i Tužno Sloboda, mislim da ni mi nismo manje vrijedni 20.000 kuna smo dali jer je projekt znači da će se uvrstiti i ovo i ono, znači bilo bi realno i fer za 25 godina pošto nismo baš neka sredstva prijašnjih godina do prošle godine iz općinskog proračuna dobivali. Ako su ove udruge dobile, onda i mi možemo dobiti 20.000 kuna. Mislim da to ne bi smio biti problem za Općinu obzirom na dosadašnji rad društva, kaj smo napravili s 4 hektara smetlišta kroz 25 godina i ta knjiga i ovo i ono. Mislim da bi bilo fer da 20.000 kuna da se dobije.“

Općinski načelnik Bruno Hranić:

„ Ja sam zapravo tu gledao, vodio se s nekim brojem članstva. Mislim da, kad smo spominjali nogometne klubove gdje imaju po 100, 200, 300 članova da je tu ipak za razliku od ostalih klubova potrebno više sredstava pa sam zato predložio i taj prijedlog od 15.000 kuna.“

Član Općinskog vijeća Zdravko Klopotan:

„ Ribiči s brojem članstva, pa ja mislim da 60 aktivnih članova ribolovnog društva, u udrugi žena ne vjerujem da je 60, svaka čast i njima delale su puno, ne znam kakve one imaju projekte, treba svakome, a i nogometna momčad ako imaju tu negde 60-70, nema ih puno više.“

Predsjednik Općinskog vijeća Zdravko Pizek:

„Hvala lijepa. Dajem na glasanje, tko je za takav prijedlog 15.000 kuna?“

Tko je za : 9 članova Vijeća

Tko je protiv : 0

Ima li suzdržanih : 4 člana Vijeća

**Predsjednik Općinskog vijeća Zdravko Pizek konstatirao je da je donacija od 15.000 kuna za proslavu 25. obljetnice ŠRD Vidovec i proslavu 10. obljetnice Udruge žena Općine Vidovec usvojena s 9 glasova od 13 prisutnih članova Općinskog vijeća.**

Općinski načelnik Bruno Hranić:

„ Pa evo za kraj hvala lijepo svima, posebno bih se zahvalio Silviji Zagorec na poslu koji je odradila što se tiče cikloturizma. Ono što mi je posebno drago da je imenovana u Nadzorni odbor Turističke zajednice Varaždinske županije . Silvija na tome ti posebno čestitam. Znači, u Nadzornom odboru koji broji samo tri člana Općina Vidovec je tu sa svojom predstavnicom prepoznata kao turistička destinacija. Vjerujem da ćemo preko Povjerenstva za razvoj ruralnog turizma kao radnog tijela ovog Općinskog vijeća u narednom razdoblju postići jako dobre rezultate pogotovo što se tiče ovog razvoja cikloturizma i općenito razvoja ruralnog turizma na području općine Vidovec pogotovo što ove godine završavamo etno kuću čije otvorenje bude za Dan općine. Znači opet jedan objekt koji donosi određeni benefit za razvoj ovog ruralnog turizma, a Silvija tebi čestitke u moje osobno ime.“

Predsjednik Općinskog vijeća Zdravko Pizek:

„ Hvala. Gospon Klopotan.“

Član Općinskog vijeća Zdravko Klopotan:

„ Evo ovako, ja bih pod razno, meni nije jasno taj 31.12. znači vezano uz, ne znam da li je doček Nove godine ili memorijal ili kako. Počet ću ovako s amandmanom Silvije Zagorec koja je predložila da se da 5.000 kuna za memorijal Zdravka Cafuka, znači jednoj stranci što je Reformistima. Očito je načelnik za par dana skužil da je to protupravno i 29.12. dolazi poruka od Emine iz Općine da Općina Vidovec organizira doček Nove godine. Kaj je sad, kaj je to? Znači meni nije jasno, očito je načelnik skužil da nebre dati 5.000 kuna Reformistima pa sad bude Nova godina. I smatram da taj memorijal koji se naziva kao Zdravko Cafuk je neprimjeren u to doba godine samim time predlažem Općini da se riješimo toga jer se čovjek sigurno v grobu obrača jer on nikada možda ne bi prešel u Reformiste i da se taj memorijal prenese, da se dogovori sa Kulturno umjetničkim društvom da to bude na Zeljarijadi kad je ono ribanje zelja da se to zove po Zdravku Cafuku kad su već toliko zelje dali. Da se govori par riječi, ali ne ovako kako se to do sad radi. Znači da se taj memorijal tamo odradi jer bi puno značilo i kasnije i primjerenije čovjeku odati počast i zasluge koje je dal. Znači tam di se to i radi, a ne ovako. Znači, isto tako molim i Općinu i Reformiste da odustanu od tog 31.12. To je ideja HNS-a, znači ja sam bio tam i kad nisam bio vijećnik i sad sam bio tam. Znači podržavam uvijek onog prvog koji je nešto započel da mu se drugi neko ne miješa. Tak je bilo i s Prvim majom, možda bu i ove lete tak. Znači HNS ima Novu godinu, nek to bude HNS-ovo. Znači nemojte mu krasti ideje, nemojte se sprdati s pokojnika i u kratko to je to.“

Predsjednik Općinskog vijeća Zdravko Pizek:

„ Hvala gospon Klopotan. Inače to je bila želja njegove obitelji. Samo spomen na njega jer se taj dan okupljal tu kod „Šenjuge“ sa svim prijateljima i to je bila izričito od njegove familije želja. Od obitelji Cafuk.“

Član Općinskog vijeća Zdravko Klopotan:

„ To je krađa ideja.“

Općinski načelnik Bruno Hranić:

„ Prvo, što se tiče dočeka Nove godine nikakav skup Reformista to nije, niti je to bilo namijenjeno Reformistima. Kako je g. predsjednik Vijeća rekao to je bila inicijativa gđe. Marije Cafuk kroz Povjerenstvo i nikakvi skup. Ovo je bio skup HNS-a politički na kojem ste vi bili. Doček Nove godine je organiziralo Povjerenstvo za razvoj ruralnog turizma gdje su bile sve udruge koje su bile pozvane da učestvuju, znači udruge koje na neki način mogu doprinijeti. To je manifestacija koju možemo smatrati jednom od sklopa u razvoju ruralnog turizma. Većina udruga se, zapravo sve udruge osim Kulturno umjetničkog društva Vidovec su se odazvale. Mislim da tu ne treba nikakve političke konotacije, pogotovo ne spominjati g. Zdravka Cafuka koji je dao doprinos Općini Vidovec ne samo kroz svoje zelje nego kroz svoj društveno-politički rad. To je bila želja i inicijativa njegove obitelji i tu politiku ne treba miješati niti spominjati da je ovdje održala jedna stranka, a ovdje druga. Tamo je bila jedna stranka, a ovdje je bila Općina Vidovec sa udrugama koje su se htjele priključiti.“

 Član Općinskog vijeća Zdravko Klopotan:

„ Samo da repliciram načelniku. Znači, mi nismo kao Športsko ribolovno društvo Vidovec, znači bile su pozvane samo podobne ili politički podobne udruge, znači mi nismo dobili nikakvi poziv, možda bi bili šarane spekli na rašljama ili nešto takvo, ali nama nije niko poziv dal pa smatram da su bile samo podobne trenutno vladajućoj stranci i njihovim satelitima pozvane te udruge, a nas nije niko zval. Tak da ne može načelnik reči da su bile sve pozvane. Nas nije niko zval.“

Predsjednik Općinskog vijeća Zdravko Pizek:

„ Hvala lijepa.“

Predsjednik Mjesnog odbora Nedeljanec-Prekno Antun Remar:

„Mogu samo još ja nekaj reći kaj se toga tiče. Mi smo to počeli, nije bilo ni politički. Ja sam čak bil inicijator toga koji sam to pokrenul, još je i Zdravko bil. Mi smo ostali na istom mjestu, u isto vrijeme ,nigdje se nismo maknuli i dalje bumo tam.“

Predsjednik Općinskog vijeća Zdravko Pizek:

„ Hvala lijepa. Zatvaram 14. sjednicu Općinskog vijeća. Sretan put kući i vidimo se. Hvala.“

Sjednica je završila u 21 sati i 15 min.

Općinsko vijeće Općine Vidovec

 Predsjednik

 Zdravko Pizek

Zapisničarka

Emina Ljubek